**დანართი 2. საპროექტო იდეების განაცხადის ფორმა**

**EU4ITD – ეკონომიკური და სოციალური ცხოვრების კატალიზატორი (CESL)**

ქვემოთ მოცემული განაცხადის ფორმა უნდა შეივსოს, საპროექტო იდეის წარდგენის წესების, პირობების, შეფასების კრიტერიუმებისა და ქულათა მინიჭების სქემის შესაბამისად. მითითებები მოცემულია დახრილი შრიფტით, რაც უნდა წაიშალოს განაცხადის შევსებისას.

განმცხადებლის მიმართ შესაძლებელია გაჩნდეს დამატებითი კითხვებისა და ადგილზე ვიზიტების საჭიროება.

| **ზოგადი ინფორმაცია** | |
| --- | --- |
| **საპროექტო იდეის წარმდგენი** | *მიუთითეთ განაცხადის წარმდგენი სტრუქტურა, რომელიც უნდა იყოს ერთ-ერთი მუნიციპალიტეტი ან ინტერმუნიციპალური დანიშნულების ორგანიზაცია, სრიგპ - ის 4 სამიზნე რეგიონიდან.* |
| **საკონტაქტო პირი** | *მიუთითეთ საპროექტო განაცხადზე პასუხისმგებელი საკონტაქტო პირის სახელი და გვარი, თანამდებობა, ელექტრონული ფოსტა და საკონტაქტო ტელეფონის ნომერი. საკონტაქტო პირი არ შეიძლება იყოს მერი ან ინტერმუნიციპალური დანიშნულების ორგანიზაციის ხელმძღვანელი, თუმცა უნდა ფლობდეს პროექტის შესახებ დეტალურ ინფორმაციას.* |
| **CESL-ის საპროექტო პრიორიტეტული მიმართულება** | *მიუთითეთ CESL-ის რომელ პრიორიტეტს შეესაბამება წარმოდგენილი საპროექტო იდეა (ურბანული განახლება, ტურიზმის განვითარება ან შემოსავლების გენერირება/ეკონომიკური გააქტიურება).*  *გასათვალისწინებელია, რომ ურბანული განახლების მიმართულებით პრიორიტეტი მიენიჭება მხოლოდ ურბანულ ცენტრებს: ამბროლაურს, ქუთაისს, ოზურგეთს, თელავს****,*** *ჭიათურას, სამტრედიას, ტყიბულსა და ზესტაფონს.* |
| **CESL-ის სხვა პრიორიტეტული მიმართულება(ები)** | *თუ პროექტის იდეა ასევე ეხმაურება სრიგპ-ის სხვა პრიორიტეტულ მიმართულებებს, გთხოვთ, მიუთითოთ.* |
| **პროექტის სახელწოდება** | *მიუთითეთ პროექტის სახელწოდება, რომელიც არ უნდა იყოს ერთ სტრიქონზე გრძელი.* |
| **პროექტის მოკლე აღწერა** | *პროექტის მოკლე აღწერა უნდა მოიცავდეს:* ***1)*** *პროექტის დასაბუთებას,* ***2)*** *მიზნებს (ამოცანებს),* ***3)*** *დაგეგმილ**აქტივობებს,* ***4)*** *პროექტით აღებულ ვალდებულებებს,* ***5)*** *განხორციელების მოსალოდნელ ვადებს,* ***6)*** *ბიუჯეტს.* |

| **პროექტის შინაარსი** | |
| --- | --- |
| **საპროექტო ჯგუფი** | *აღწერეთ პროექტის ჯგუფი, რომელიც მონაწილეობს პროექტის შემუშავებაში, განხორციელებასა და განხორციელებული პროექტის შედეგების შემდგომი მართვის პროცესში. ინფორმაცია უნდა მოიცავდეს შემდეგს:*   * *ინფორმაციას პროექტის ჯგუფის სხვა მონაწილე სუბიექტების შესახებ (გარდა განმცხადებლისა). მაგ.: სხვა მუნიციპალიტეტები, კერძო სექტორი, სამოქალაქო საზოგადოების ორგანიზაციები (მათ შორის მოხალისეობის თემაზე მომუშავე ორგანიზაციები);* * *რა სისტემით მუშაობს აღნიშნული საპროექტო ჯგუფი – მაგ.: რა სიხშირით ტარდება ჯგუფის წევრებს შორის შეკრება, როგორ მიიღება გადაწყვეტილებები, ხორციელდება თუ არა შეთანხმების გაფორმება (მაგ. მემორანდუმი).*   *გაითვალისწინეთ, რომ პროექტის ჯგუფის წევრები არიან პროექტის შემუშავების, განხორციელების და შემდგომი მართვის მთავარი სუბიექტები.* |
| **დასაბუთება** | *დაასაბუთეთ, თუ რატომ არის პროექტის განხორციელება მნიშვნელოვანი და საზოგადოების რომელ გამოწვევებს პასუხობს (მაგ. ახალგაზრდებში უმუშევრობა), ან რა შესაძლებლობების განვითარებას შეუწყობს ხელს (მაგ. შემოსავლების ზრდის გენერირება).* |
| **დაკავშირებული**  **ინიციატივები** | *აღწერეთ ნებისმიერი მიმდინარე ან დაგეგმილი ინიციატივა, რომელიც შეიძლება იყოს კავშირში, ან ჰქონდეს მსგავსება პროექტთან, ან არის თუ არა პროექტი უფრო დიდი პროგრამის/პროექტის ნაწილი.*  *(მაგ. თუ განმცხადებელი მონაწილეობს ან შეიძლება იყოს ჩართული სხვა დონორი ორგანიზაციის პროექტებში (მაგ. „*[*მერები ეკონომიკური ზრდისთვის”*](https://eum4eg.com/ka/)*, ან „EU4ITD: დეცენტრალიზებული, ეფექტური და ინკლუზიური მმართველობის განვითარება საქართველოში“, რომელსაც ახორციელებს UNDP საქართველოში).* |
| **პროექტის მიზნები** | *აღწერეთ პროექტის ეკონომიკური, სოციალური და/ან გარემოსდაცვითი მიზნები, რომელიც მიიღება პროექტის განხორციელების შედეგად.*  *მაგ. ღირებულებათა ჯაჭვის სისტემაში არსებული ხარვეზების აღმოფხვრა. ასეთი მიზნები უნდა იყოს კონკრეტული და უნდა შეესაბამებოდეს პროექტის მიზნებს.* |
| **აქტივობები** | *აღწერეთ პროექტის განხორციელებისთვის დაგეგმილი აქტივობები.* |
| **სამოქალაქო სექტორის ინიციატივები** | *აღწერეთ სამოქალაქო სექტორის ინიციატივები, თუ აღნიშნულს ითვალისიწნებს პროექტი. ასეთ ინიციატივებს ამუშავებს და ახორციელებს თავად სამოქალაქო სექტორი რისი დაფინანსება ხდება სახელმწიფო ფონდებიდან. (მაგ. ისეთი მოხალისეობრივი ჯგუფების აქტივობები, რომელიც საქმიანობაც მიმართულია გარემოს დაცვით თუ მოწყვლადი ჯგუფების საკითხებზე). გასათვალისწინებელია, რომ ურბანული განახლების პროექტები უნდა მოიცავდეს მინიმუმ ერთი მოქალაქის მიერ წამოყენებულ ინიციატივას.* |
| **ხელშეკრულება** | *ჩამოთვალეთ პროექტის განხორციელებისთვის საჭირო ხელშეკრულების ტიპები (მაგ. მომსახურების ხელშეკრულება, შესყიდვის ხელშეკრულება, საგრანტო ხელშეკრულება, სამშენებლო სამუშაოების შესყიდვის ხელშეკრულება) და რაოდენობა.* |

| **ვადები და ბიუჯეტი** | |
| --- | --- |
| **პროექტის მომზადების ეტაპები** | *აღწერეთ პროექტის განხორციელების ეტაპები:*   1. *დაწყებულია პროექტის შემუშავების პროცესი;* 2. *საჭიროებს გარკვეული ნაბიჯების გადადგმას პროექტის შემუშავებისთვის;* 3. *პროექტის შემუშავებისთვის საჭირო სავარაუდო ვადები.*   *მაგ. ეტაპები მოიცავს დაინტერესებულ მხარეებთან კონსულტაციებს (შესაბამის სახელმწიფო სტრუქტურებთან, მაგ. როგორიცაა დაცული ტერიტორიების სააგენტო (APA) და ა.შ.)* |
| **განხორციელების ვადა** | *მიუთითეთ პროექტის განხორციელებისთვის გათვალისწინებული პერიოდი (მიუთითეთ დაწყების თარიღი და თვეების რაოდენობა).* |
| **ბიუჯეტი ლარში (სავარაუდო)** | *მიუთითეთ პროექტის მთლიანი (სავარაუდო) ბიუჯეტი ლარში (ყველა სხვა დაფინანსების ჩათვლით).* |
| **დაფინანსების წყაროები** | *ჩამოთვალეთ დაფინანსების სავარაუდო წყაროები და თანხის  (მიახლოებითი) რაოდენობა, მაგალითად:*   * *განმცხადებელი – XX ლარი* * *CESL პროექტი – XX ლარი* * *სხვა დონორი ორგანიზაცია – XX ლარი* * *კერძო ინვესტორი – XX ლარი* * *ადგილობრივი სამოქალაქო საზოგადოება – XX ლარი* * *პროფესიული საგანმანათლებლო სასწავლებელი – XX ლარი* |

| **პასუხისმგებლობები** | |
| --- | --- |
| **პროექტის განხორციელების პროცესში** | *მიუთითეთ, რომელი ორგანიზაციები იქნებიან პასუხისმგებელნი პროექტის განხორციელებაზე - მაგ. კოალიციის შემთხვევაში დააკონკრეტეთ, როგორ იქნება განაწილებული პასუხისმგებლობები: მაგ. შესყიდვა/გადახდა, თემთან ურთიერთობა, დაინტერესებულ მხარეებთან კონსულტაცია და ა.შ.* |
| **პროექტის დასრულების შემდეგ** | *მიუთითეთ ორგანიზაციები, რომლებიც:*   * *უზრუნველყოფენ ნებისმიერი ახალი ან გაუმჯობესებული ინფრასტრუქტურის მართვას, მოვლა/პატრონობას;* * *უზრუნველყოფენ ახალი სერვისების შექმნას (მაგ. ტურისტებზე ან უმუშევარ ახალგაზრდებზე ორიენტირებულს);* * *აქვთ სურვილი გააზიარონ მიღებული ცოდნა/გამოცდილება (მაგ. საქართველოს ადგილობრივ თვითმმართველობათა ეროვნული ასოციაციის (NALAG) მეშვეობით).* |
| **საკუთრება/ქონებაზე ხელმისაწვდომობა** | * *ჩამოთვალეთ ყველა ის ქონება (მიწა, შენობა და ა.შ.), რომელსაც შეეხება პროექტი, ასევე მიუთითეთ მასზე საკუთრების უფლება;* * *იმ შემთხვევაში, თუ საჭირო იქნება ზემოაღნიშნულ ქონებაზე განხორციელდეს (მიწა, შენობა და ა.შ.) საკუთრებრივი ცვლილება, მიუთითეთ ცვლილების განხორციელების გზები და ვადები.* |

| **რეგიონული და ინტეგრირებულობის ასპექტები** | |
| --- | --- |
| **რეგიონული მასშტაბი** | *აღწერეთ, თუ რატომ არის პროექტი რეგიონული – მაგ. თუ პროექტი არის ინტერმუნიციპალური, ეხება რეგიონული მნიშვნელობის ადგილს, ან ხელს შეუწყობს კომპანიების/მეწარმეების შემოსავლების ზრდის პროცესს, რეგიონული ან ინტერმუნიციპალური მასშტაბით.* |
| **ადგილობრივი ასპექტები** | *ახსენით, თუ როგორ ითვალისწინებს და პასუხობს პროექტი იმ ადგილის უნიკალურ /სპეციფიკურ მახასიათებლებს, სადაც იგეგმება პროექტის განხორციელება.* |
| **მულტი**  **სექტორული** | *ახსენით, თუ რამდენად მრავალშედეგობრივი (გარდა ეკონომიკური ასპექტისა) შეიძლება იყოს პროექტი, მაგ: ეკონომიკური/სოციალური/გარემოსდაცვითი ასპექტების ერთობლიობით.* |
| **რამდენად კვალიფიცურია „კოალიცია”** | *აღწერეთ:*   * *რამდენად შესაბამისია სამუშაო ჯგუფის კვალიფიკაცია;* * *რამდენად თანაბარუფლებიანია ჯგუფი და ხომ არ ითვალისწინებს მხოლოდ ერთი წევრის ინტერესს.* |

ეს დოკუმენტი შექმნილია ევროკავშირისა და გერმანიის ეკონომიკური თანამშრომლობისა და განვითარების ფედერალური სამინისტროს ფინანსური მხარდაჭერით. მის შინაარსზე სრულად პასუხისმგებელია „ეკონომიკური და სოციალური ცხოვრების კატალიზატორი” (CESL) და შესაძლოა, რომ იგი არ გამოხატავდეს ევროკავშირისა და გერმანიის ეკონომიკური თანამშრომლობისა და განვითარების ფედერალური სამინისტროს შეხედულებებს.